section_heading: New York Knicks
paragraph_text: Na NBA draftu 1985. po prvi puta je uvedena tzv. draft lutrija, a New York Knicksi su dobili pravo birati prvi. Na draftu su izabrali upravo Ewinga. Iako je većinu svoje prve sezone u NBA ligi proveo ozljeđen, s prosječnih 20 poena, 9 skokova i 2 blokade lagano je osvojio nagradu za novaka godine. Ubrzo se prometnuo u jednog od nadominantnijih centara NBA lige te imao vrlo uspješnu NBA karijeru. Ewing je jedanaestorostruki NBA All-Star, te je 7 puta biran u All-NBA momčad, 3 puta u All-Defensive momčad i izabran među 50 najvećih košarkaša u povijesti NBA lige.